jkorsvik/nowiki_second_scrape_merged huggingface dataset:
As Long as You Love Me (Justin Bieber-sang)

«As Long as You Love Me» er en sang fra den kanadiske artisten Justin Bieber, utgitt på singel 11. juni 2012. Sangen er skrevet av Rodney Jerkins, Andre Lindal, Nasri Atweh, Sean Anderson og Justin Bieber. Sangen er fra hans tredje studioalbum, Believe fra 2012, og ble produsert av Rodney Jerkins & Andre Lindal. 


== Referanser ==
Seretse Khama

Seretse Khama (født 1. juli 1921 i Serowe i Protektoratet Bechuanaland, død 13. juli 1980 i Gaborone i Botswana) var en botswansk politiker for Botswana Democratic Party, som han grunnla i 1962 før Botswanas uavhengighet. 
Khama ble født inn i en av de mektigste batswanakongefamiliene i det som da var det britiske Protektoratet Bechuanaland. Hans far var Sekgoma Khama II, høvding over bamangwatostammen, og hans farfar var Khama III, Bechuanalands kgosi (konge). Han fikk sin utdannelse i Sør-Afrika og Storbritannia og vendt tilbake til hjemlandet for der å lede uavhengighetsbevegelsen. Med seg hadde han da sin populære, men kontroversielle britiske kone Ruth Williams Khama.
I 1965 ble Khama Bechuanalands statsminister, og da Botswana ble uavhengig i 1966, tjente Khama som landets første president helt til han døde i 1980 etter da å ha blitt gjenvalgt tre ganger. Under Seretse Khama gjennomgikk landet rask økonomisk og sosial utvikling. Landet hadde da verdens raskest voksende økonomi. Samtidig opprettholdt han demokratiet, og slo hardt ned på korrupsjon.
Khama ble rett før Botswanas selvstendighet i september 1966 forfremmet til kommandørridder (KBE) av Order of the British Empire. Han ble dermed adlet og kunne føre tiltaleformen sir foran sitt navn.Seretse Khamas sønn, Ian Khama, ble i 2008 Botswanas fjerde president. 


== Referanser ==
Wartenberg

Wartenberg er en ortsteil i Berlins bydel Lichtenberg.


== Historie ==

Landsbyen Wartenberg ble etablert under den tyske ekspansjonen mot øst i middelalderen. Stedets navn forekommer første gang i skriftlige kilder 2. oktober 1270 ved omtalen av  Bernhardus de Wardenberge. Den er også nevnt i Karl IV's landbok fra 1375. Landsbyen ble bygget ut mellom 1845 og 1900. Bolig- og landbruksbygningene ved Dorfstrasse er vernet som kulturminne. 
Wartenberg ble innlemmet i Stor-Berlin i 1920. Under den andre verdenskrigen var det i Wartenberg tvangsarbeidere både i landbruket, i firmaer og i kommunale virksomheter. Den gamle landsbykirken ble sprengt i 1945. I perioden 1945 til 1990 lå Wartenberg i Øst-Berlin.


== Kollektivtrafikk ==
Wartenberg stasjon (som ligger i Neu-Hohenschönhausen) betjener S-Bahn linje S75.


== Eksterne lenker ==
(en) Berlin-Wartenberg – kategori av bilder, video eller lyd på Commons 
(en) Berlin-Wartenberg – galleri av bilder, video eller lyd på Commons 
Wartenberg på Berlins offisielle nettside Besøkt 20. juni 2012
Quett Masire

Quett Ketumile Joni Masire (født 23. juli 1925 i Kanye i Protektoratet Bechuanaland, død 22. juni 2017 i Gaborone) var en botswansk politiker for Botswana Democratic Party som fra 1980 til 1998 var president i Botswana. I 1998 overlot han embetet til visepresident Festus Mogae, som ble landets tredje president.
I 2018 ble han posthumt tildelt den sørafrikanske Ordenen O.R. Tambos følgesvenner i gull for sin innsats for fred og frigjøring i Sør-Afrika, Mosambik, Rwanda og det sørlige Afrika.


== Referanser ==
W.A.S

Where Angels Suffer (W.A.S) er et amerikansk heavy metal-band etablert i 2009.


== Diskografi ==
2010: Purgatory


== Medlemmer ==
Chris Holmes - gitar (W.A.S.P.)
Randy Piper - gitar (W.A.S.P., Randy Piper's Animal)
Steve Unger - bassgitar (Metal Church)
Rich Lewis - vokal (Randy Piper's Animal)
Stet Howland - trommer (Blackfoot, Lita Ford, Killing Machine, Belladonna, Impellitteri, Sister,  W.A.S.P.)


== Eksterne lenker ==
Offisielt nettsted
Lena Treschow Torell

Lena Treschow Torell (født Bergström; 27. august 1946) er en svensk professor i fysikk.
Treschow Torell var administrerende direktør for Ingenjörsvetenskapsakademien (IVA) 2001–2008. Etter dette ble hun preses i akademiets styre. Hun er også styremedlem i flere selskaper. Mellom 1998 og 2001 var hun programdirektør i Europakommisjonens felles forskningssentrum (Joint Research Center). Tidligere har hun vært professor ved Uppsala universitet og Chalmers tekniska högskola hvor hun også var viserektor 1995–1998. I juni 2006 fikk hun Konungens medalj i 12:e storleken i serafimerordens band.Treschow Torell er medlem av IVA fra 1995.Hun er søster til Gunilla Bergström, og har siden 2005 vært gift med Michael Treschow.


== Referanser ==
Eberhard August Wilhelm von Zimmermann

Eberhard August Wilhelm von Zimmermann (født 17. august 1743 i Uelzen, død 4. juli 1815 i Braunschweig) var en tysk geograf, filosof og zoolog.
Zimmermann studerte i Göttingen og ble professor i fysikk ved Carolinum i Braunschweig i 1766. Han gjorde vitenskapelige reiser til England, Italia, Frankrike, Sverige og Russland, adlet i 1796 og fikk 1801 tittelen "geheimeetatsråd". Han er også kjent som læreren til Carl Friedrich Gauss.
Han utga blant annet Geographisches Taschenbuch oder Taschenbuch der Reisen (12 årgangar, 1802-13), hvorav et utdrag ble utgitt med tittelen Die Erde und ihre Bewohner nach den neuesten Entdeckungen (fem bind, 1810-13). En oversettelse av denne, "Jorden och dess innevånare" (1-11, 1813-22; delvis nytt opplag 1832-39) var på sin tid en mye lest bok i Sverige.


== Referanser ==


== Kilder ==
(sv) Zimmermann, Eberhard August Wilhelm i Nordisk familjebok (2. utgave, 1922)
Zimmermann, Eberhard August Wilhelm i Nordisk familjebok (1. utgave, 1894)
Vassilis Rapanos

Vassilis T. Rapanos (født 1947 på Kos) er en gresk økonom, som 21. juni 2012 ble utnevnt til Hellas' finansminister.Han overtar etter George Zanias, og kommer fra stillingen som styreformann i den private banken National Bank of Greece (som ikke er det samme som Den greske sentralbanken) og president i Hellenic Bank Association. Tidligere har han hatt ulike stillinger innen Finansdepartementet, og har bl.a. vært rådgiver for den greske OECD-delegasjonen.Han er utdannet fra Athens School of Economics and Business i 1975, med universitetsgrad innen bedriftsøkonomi, og har senere tatt mastergrad innen sosialøkonomi ved Lakehead University i Canada og Ph.D ved Queen's University. Han er professor ved Athens University of Economics and Business. 


== Referanser ==
Superkilen

Superkilen er en park på Nørrebro i København som strekker seg fra Nørrebrogade til Tagensvej. 
Parken er utviklet i samarbeide mellom tegnestuen Bjarke Ingels Group, kunstnergruppen Superflex og landskabsarkitektene Topotek1 fra Berlin. Den består av segmentene Den Røde Plads, Det Sorte Marked og Den Grønne Park og har gjennomgående gang- og sykkelstier samt to plasser. Her finnes reklamer, benker, sykkelstativ, kumlokk m.m. fra forskjellige land og områder som Marokko, Armenia, USA, Zanzibar og Skandinavia for å nevne noen. Enkelte av områdets lokale beboere har reist sammen med Superflex til land som har hatt en særlig betydning for dem, for å finne effekter og inventar som kunne passe inn i parken.Superkilen er anlagt på et tidligere baneområde, og hadde offisiell åpning fredag den 22. juni 2012.


== Referanser ==


== Eksterne lenker ==
Superkilens hjemmeside
Superkilen, big.dk
Jörgen Lantz

Lars Jörgen Lantz (født 23. desember 1943 i Stockholm) er en svensk skuespiller, kjent for sitt medvirkende i barneprogrammer, blant annet Björnes magasin (1987–2001, som Björne) og Ville, Valle og Viktor (som Ville).


== Filmografi (utvalg) ==
1965 - Flygplan saknas
1967 - Den røde kappen
1974 - Huset Silfvercronas gåta (TV)
1980 - Sinkadus (TV-serie)
1991 - Kalle Stropp och Grodan Boll: På Svindlande Äventyr
1999 - En liten julsaga


== Referanser ==


== Eksterne lenker ==
(en) Jörgen Lantz på Internet Movie Database 
(sv) Jörgen Lantz i Svensk Filmdatabas 
(da) Jörgen Lantz på Filmdatabasen 
(da) Jörgen Lantz på danskefilm.dk 
(da) Jörgen Lantz på danskfilmogtv.dk 
(en) Jörgen Lantz hos The Movie Database
Stian Andersen

Stian Andersen (født 1. februar 1988 i Porsgrunn) er en norsk kulestøter. Han er sønn av den tidligere kulestøteren Georg Andersen. Han representerer porsgrunnklubben Urædd.

Andersen begynte som mangekjemper og deltok blant annet i juniorverdensmesterskapet i mangekamp i 2005. Han har senere satset mer på kast, og vant kulestøt under NM i friidrett 2010. Hans personbeste er 18,77 meter.


=== NM-medaljer ===


== Referanser ==


== Eksterne lenker ==
(en) Stian Andersen – World Athletics 
(en) Stian Andersen – Diamond League
Per Christian Værnes

Per Christian Løberg Værnes (født 27. august 1985) er en norsk håndballspiller, som spiller på Kristiansund Håndballklubb. I 2007/08 spilte han håndball for Fyllingen Håndball i eliteserien, etter en overgang fra Kristiansund HK. Han returnerte til Kristiansund i 2008, der han senere har blitt toppscorer for klubben i flere sesonger. I 2009 var han på et nytt prøvespill i Fyllingen, men fikk ikke kontrakt.I 2006 spilte han fotball for Frei FK i kampen mot Kvass/Ulvungen/Tingvoll i april 2006.


== Referanser ==
Liste over ordførere i Ådal

Dette er en liste over ordførere i Ådal kommune i Buskerud.
Ådal kommune ble utskilt fra Norderhov kommune i 1857. Ved opprettelsen hadde Ådal 2382 innbyggere. 1. januar 1964 ble Ådal slått sammen med Norderhov, Hønefoss, Tyristrand og Hole kommuner, samt Brekkebygd-/Havikskog-området i Krødsherad, til storkommunen Ringerike. Ved sammenslåingen hadde Ådal kommune 3442 innbyggere.


== Kilder ==
Kommune.aadal.com: Ordførere / Mayor (besøkt 23. juni 2012)
Dag Juvkam: Historisk oversikt over endringer i kommune- og fylkesinndelingen. Statistisk sentralbyrå 1999. ISBN 82-537-4684-9
Lance Capaldi

Lance Capaldi (født 1. januar 1970) er en amerikansk skuespiller, best kjent i rollen som «Red/Concert Patron» i filmen The 420 Movie.


== Filmografi ==
2011 - Lemonade Mouth i rollen som «Ticket Taker».
2011 - The Reunion i rollen som «Pedestrian».
2010 - Deadly Impact i rollen som «LEU Agent».
2009 - Easier With Practice i rollen som «Book Store Owner».
2009 - The 420 Movie i rollen som «Red/Concert Patron».
2008 - Grave Mistake i rollen som «Zombie».


== Eksterne lenker ==
(en) Lance Capaldi på Internet Movie Database 
(en) Lance Capaldi hos The Movie Database
Sprint-NM på skøyter 1993

Sprint-NM på skøyter 1993 ble avholdt 9. og 10. januar 1993 på Leangen kunstisbane, Leangen i Trondheim.Teknisk arrangør var Leinstrand Idrettslag.
Norgesmestere ble Edel Therese Høiseth, Geithus IL for damene og Roger Strøm, Sandefjord SK for herrene.


== Mesterskapsrekorder ==


== Sammenlagt damer senior ==


== Sammenlagt herrer senior ==


== Kilder ==
Eng, Trond og Teigen, Magne, red. (2005). «Kvinner, Senior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 90. Arkivert fra originalen 26. juli 2017. Besøkt 22. mai 2014. CS1-vedlikehold: Flere navn: redaktørliste (link)
Eng, Trond og Teigen, Magne, red. (2005). «Menn, Senior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 49–50. Arkivert fra originalen 26. juli 2017. Besøkt 22. mai 2014. CS1-vedlikehold: Flere navn: redaktørliste (link)


== Eksterne lenker ==
(en) Sprint-NM på skøyter 1993, Senior damer – Resultatoversikt på SpeedSkatingNews.info.
(en) Sprint-NM på skøyter 1993, Senior herrer – Resultatoversikt på SpeedSkatingNews.info.
Slug Line

Slug Line er det tredje albumet til John Hiatt, og hans første for MCA Records. 


== Sporliste ==
Alle sanger er skrevet av John Hiatt, unntatt hvor det er angitt.

«You Used To Kiss The Girls» – 2:36
«The Negroes Were Dancing» – 2:46
«Slug Line» – 3:02
«Madonna Road» – 4:23 (Hiatt, Jim Wismar)
«(No More) Dancin' In The Street» – 2:22
«Long Night» – 5:18
«The Night That Kenny Died» – 2:37
«Radio Girl» – 2:57
«You're My Love Interest» – 3:19
«Take Off Your Uniform» – 4:08
«Sharon's Got A Drugstore» – 2:12
«Washable Ink» – 3:15


== Personell ==
John Hiatt – vokal, gitar
Jon Paris – bass
Doug Yankus – gitar
Veyler Hildebrand – bass
Etan McElroy – piano
Gerry Conway – trommer
Bruce Gary – trommer
B.J. Wilson – trommer
Todd Cochrane – piano


== Eksterne lenker ==
(en) Slug Line på Discogs 
(en) Slug Line på MusicBrainz 
(en) Slug Line på Spotify 
(en) Slug Line på AllMusic
Joint Security Area

Joint Security Area er en sørkoreansk drama-thriller fra 2000 regissert av Park Chan-wook.


== Plot ==
To nordkoreanske soldater myrdes i den demilitarisert sonen. For å unngå en større konflikt undersøker de to nøytrale statene i Neutral Nations Supervisory Commission, Sveits og Sverige saken. Undersøkelsen ledes av major Sophie E. Jean, en rolle spilt av Lee Yeong-ae.


== Om filmen ==
Filmen er basert på boka DMZ av Park Sang-yeon. Den hadde premiere 9. september 2000 i Sør-Korea, men er ikke vist på kino i Norge.
Joint Security Area ble en stor suksess. Første uka på kino ble det solgt en halv million billetter i Seoul alene. Etter 15 dager hadde en million sett filmen og tidlig i 2001 ble filmen den mest innbringende sørkoreanske film til da. Filmen ble sett av 5,8 millioner mennesker etter 20 uker på sørkoreanske kinoer, hvorav 2,5 millioner i Seoul.


== Referanser ==


== Eksterne lenker ==
(en) Joint Security Area på Internet Movie Database 
(sv) Joint Security Area i Svensk Filmdatabas 
(fr) Joint Security Area på Allociné 
(nl) Joint Security Area på MovieMeter 
(en) Joint Security Area på AllMovie 
(en) Joint Security Area på Turner Classic Movies 
(en) Joint Security Area på Rotten Tomatoes 
(en) Joint Security Area på Metacritic
Bernt Solvoll

Bernt Solvoll er en norsk sanger, låtskriver og gitarist. Han har blant annet skrevet låtene Sally Ann og In a world without you. Bernt Solvoll har en fortid som rørlegger og kultursekretær (i Seljord). Solvoll deltok i musikkonkurransen Stjerner i sikte som John Denver på 1990-tallet.  I 2012 mottok han Nome kommunes kulturpris.


== Plateutgivelser ==
Album1985: Nearsighted Cowboy
1994: Inland
1998: Spirit
2005: Dearest Lady
2008: Impressions in Mind
2009: Coming Home
2010: Alive
2011: Reflections


== Referanser ==


== Eksterne lenker ==
Bernt Solvolls hjemmeside

(no) Publikasjoner av Bernt Solvoll i BIBSYS
Nicolai Ditlev Ammon Ræder

Nicolai Ditlev Ammon Ræder (født 16. september 1817, død 22. juli 1884) var en norsk jurist og embetsmann.
Ræder var byråsjef i Kirkedepartementet og fut i Hallingdal.
Han var fylkesmann i Nordre Bergenhus amt (Sogn og Fjordane) 1870–75 og stiftamtmann i Bergen amt (Hordaland) fra 1875 til sin død i 1884.
Hans far var  oberst Johan Christopher Ræder (1782–1853) og  han var bror til blant andre
generalløytnant Johan Georg Ræder (1814–98), juristen Ole Munch Ræder (1815–95) og generalmajor Hans Jacob Theodor Wilhelm Ræder (1831–1920).
Nicolai var i ekteskap med Johanne (Hanna) Cathrine Scheel (1830-1910) far til bl.a. skolemannen Anton Ræder (1855–1941) og til Thora Caroline Ræder (1863–1932), som ble gift
med industrimannen Harald Borgen Bjerke (1860-1926), adm. dir. i Norsk Hydro.


== Referanser ==
Greece (New York)

Greece er en by i Monroe County i delstaten New York i USA. Byen hadde en befolkning på 96 095 i 2010.Greece ligger i den nordlige delen av fylket og grenser til byen Rochester i øst og byen Gates i sør og byene Parma og Ogden i vest og Lake Ontario i nord. Greece er en forstad til byen Rochester.
Greece ble etablert i år 1822, og byen fikk navnet Greece siden Hellas kjempet om å frigjøre seg fra Det ottomanske rike på den tiden.


== Referanser ==


== Eksterne lenker ==
Town of Greece webpage
Greece Chamber of Commerce
Greece Central School District
Hilton Central School District
Greece Historical Society and Museum Arkivert 5. august 2013 hos Wayback Machine.
MS «Elisabeth Bakke»

MS «Elisabeth Bakke» var et norsk stykkgodsskip, bygget i 1937. Fartøyet er mest kjent for å ha vært en av de såkalte kvarstadbåtene, norske skip som var i Sverige ved den tyske invasjonen av Norge i 1940.


== Eksterne lenker ==
(en) Elisabeth Bakke (ship, 1937) – kategori av bilder, video eller lyd på Commons 
(no) MS «Elisabeth Bakke» – Krigsseilerregisteret 
(en) MS «Elisabeth Bakke» – Den internasjonale sjøfartsorganisasjonen 
(en) MS «Elisabeth Bakke», fra nettstedet warsailors.com
(no) «MS Elisabeth Bakke». Lillesand sjømannsforening. Besøkt 12. januar 2019.
Cryphiops caementarius

Cryphiops caementarius er en søramerikansk ferskvannsreke.


== Habitat ==
Den lever i elvene i Chile og Peru, hvor den er kjent som camarón de rio eller camarón de rio del norte de Chile; Hannene blir kalt changallo. Hunnene vender tilbake til sjøen for å gyte, og larvene migrerer opp over elvene.


== Beskrivelse ==
Voksne individer kan bli opp til 185 mm lange.


== Fangst ==
Det drives matfangst på den i vill tilstand, og det blir gjort forsøk på opptrett av arten.


== Referanser ==


== Eksterne lenker ==
(en) Cryphiops caementarius – oversikt og omtale av artene i WORMS-databasen 
(en) Cryphiops caementarius i Encyclopedia of Life 
(en) Cryphiops caementarius i Global Biodiversity Information Facility 
(en) Cryphiops caementarius hos ITIS 
(en) Cryphiops caementarius hos NCBI
Forekomstareal og utbredelsesområde

Forekomstareal og utbredelsesområde er to mål som brukes i økologien for å angi utbredelsen til en art (eller andre enheter, f.eks. naturtyper). Mens forekomstarealet måler det spesifikke arealet, angir utbredelsesarealet den samla utstrekningen av arealet som arten fins på. Målene er sentrale bl.a. i IUCNs (2001) rødlistekriterier for trua arter.
Forekomstareal (engelsk area of occupancy eller AOO) er definert som antallet av celler i et rutenett der arten faktisk forekommer, ganget med cellenes areal. IUCN (2011) anbefaler et 2 km × 2 km-rutenett (dvs. 4 km² per celle).
Utbredelsesområde (engelsk extent of occurrence eller EOO) er definert som arealet av det minste konvekse polygonet som omringer alle forekomstene. Utbredelsesområdet til en art er derfor nesten alltid større enn forekomstarealet, siden førstnevnte også omfatter til dels store arealer der arten ikke forekommer, men som ligger mellom de ulike forekomstene.
Målene ligger bl.a. til grunn for kriterievurderingen i Norsk rødliste for arter (Kålås mfl. 2010: kriterium B), Norsk rødliste for naturtyper (Lindgaard og Henriksen 2011: kriterium 1) og Fremmede arter i Norge (Gederaas mfl. 2012: kriteriene B–F).


== Kilder ==
Gederaas, L., Moen, T.L., Skjelseth, S. og Larsen, L.-K. (2012). Fremmede arter i Norge – med norsk svarteliste 2012. Trondheim: Artsdatabanken. Arkivert fra originalen 20. juni 2012. CS1-vedlikehold: Flere navn: forfatterliste (link)
IUCN (2001). IUCN Red List categories and criteria: version 3.1. Gland & Cambridge: International Union for Conservation of Nature and Natural Resources.  [Figur 2 illustrerer måten forekomstareal og utbredelsesareal beregnes på]
IUCN (2011). Guidelines for using the IUCN Red List categories and criteria: version 9.0 (PDF). Gland & Cambridge: International Union for Conservation of Nature and Natural Resources. 
Kålås, J.A., Viken, Å., Henriksen, S. og Skjelseth, S., red. (2010). Norsk rødliste for arter 2010. Trondheim: Artsdatabanken. Arkivert fra originalen 28. mai 2011. CS1-vedlikehold: Flere navn: redaktørliste (link)
Lindgaard, A. og Henriksen, S., red. (2011). Norsk rødliste for naturtyper 2011. Trondheim: Artsdatabanken. Arkivert fra originalen 28. april 2012. CS1-vedlikehold: Flere navn: redaktørliste (link)
Jan Mybrand

Jan Torsten Mybrand (født 26. januar 1959 i Kolsva, Köping kommune, Sverige) er en svensk skuespiller. Siden 1986 arbeider han ved Stockholms Stadsteater.


== Filmografi (utvalg) ==
1987 – Nionde kompaniet
1990 – Black Jack
1992, 1994 & 2010 – Änglagård
1992 – Jönssonligan & den svarta diamanten
1993 – Sista dansen
1994 – Jönssonligans största kupp
1995 – Sjukan (TV)
1996 – Jerusalem
1997 – Mesterdetektiven Blomkvist på nye eventyr
1997 – Selma og Johanna
1998 – Beck – The Money Man
1999 – Vägen ut
2000 – Hundhotellet
2000 – Det blir aldrig som man tänkt sig
2000 – Vingar av glas
2001 – Sprängaren
2002 – C/o Segemyhr (TV)
2004 – Kärlekens språk
2005 – Kommissionen (TV)
2007 – Underbar och älskad av alla
2009 – Kenny Begins
2009 – Menn som hater kvinner
2009 – Wallander – Skylden
2009 – Mannen under trappan
2009 – Playa del Sol (TV)
2010 – Kommissarie Späck


== Referanser ==


== Eksterne lenker ==
(en) Jan Mybrand på Internet Movie Database 
(sv) Jan Mybrand i Svensk Filmdatabas 
(da) Jan Mybrand på Filmdatabasen 
(en) Jan Mybrand på AllMovie 
(en) Jan Mybrand hos The Movie Database
A.S. Byatt

Antonia Susan Duffy, kjent som A.S. Byatt, (født 24. august 1936 i Sheffield) er en britisk forfatter og poet.
Byatt ble tildelt Bookerprisen i 1990 for Besettelse, og i 2008 kåret The Times henne til en av de 50 viktigste, britiske forfattere etter 1945.. En rekke av hennes bøker er utgitt på norsk, blant annet Besettelse (1990) og Barnas Bok (2009).
Hun ble i 1999 utnevnt til kommandørdame (DBE) av Order of the British Empire, ble dermed adlet og fikk rett til å føre tiltaleformen dame foran sitt navn.


== Bibliografi ==


== Referanser ==


== Eksterne lenker ==
(en) Offisielt nettsted 
(en) A. S. Byatt – kategori av bilder, video eller lyd på Commons 
(en) A. S. Byatt på Internet Movie Database 
(en) A. S. Byatt hos The Movie Database
Skinnerflo

Skinnerflo er en elvesjø som ligger i kommunene Råde og Fredrikstad i Viken. Sammen med Seutelva utgjør Skinnerflo et sideløp til Glomma rundt Rolvsøy. Skinnerflo ligger praktisk talt på havnivå. 
Hele sjøen samt noe av våtmarkene langs breddene og Haugeelva opp til fylkesvei 112 (Hauge bru) inngår i Skinnerflo naturreservat. Området er viktig for våtmarksfugl, det er registrert 73 ulike fuglearter her.Vannet har preg av slettesjø, som skiller den fra andre næringsrike sjøer i fylket. Vannet er ganske grunt, Miljødirektoratet  oppgir 1,5 meter som største dybde.Det er mange ulike fiskearter i vannet. Norgesrekorden for sørv er satt her i juni 2011, med 1,42 kg


== Referanser ==
David Speedie

David Robert Speedie (født 20. februar 1960 i Glenrothes, Skottland) er en skotsk tidligere fotballspiller.
Han spilte for flere klubber i England på 1980- og 1990-tallet, blant annet Chelsea, Coventry City, Liverpool og Blackburn. Han spilte mer enn 500 ligakamper og skåret nesten 150 mål i sin 14 år lange karriere. Han fikk også ti kamper for Skottland.


== Referanser ==


== Eksterne lenker ==
(en) David Speedie – Transfermarkt 
(en) David Speedie – EU-Football.info 
(en) David Speedie – FBref 
(en) David Speedie – på LFChistory.net
Den forsvunne diamanten

Den forsvunne diamant (originaltitel Afrikan tähti) er et brettspill opprinnelig laget av den finske spilldesigneren og reklamemannen Kari Mannerla i 1951.
Spillebrettet er et kart over Afrika, med inntegnete vei-, skips- og flyruter, og spillet går ut på å finne diamanten «Afrikas Stjerne» , «den røde diamant» og føre den tilbake til Kairo eller Tanger. 
Spillet har tre direkte eller indirekte inspirasjonskilder. Dels historien om Cullinandiamanten, som var verdens største fra den ble funnet i 1905 til 1985. For det andre er spillet basert på de europeiske statenes kolonisering av Afrika, uttrykt som et kappløp mellom Frankrike (hvis du velger å bringe diamanten fram til Tanger) og Storbritannia (Kairo). For det tredje den innarbeidede myten om Afrikas uoppdagede skatter som den hvite mann kan hente ut. En myte som ble utviklet av blant andre H. Rider Haggard i hans bøker om romanhelten Allan Quatermain.


== Referanser ==


== Kilder ==
Afrikas Stjerne på papskubber.dk
Afrikan tähti på lautapeliopas.fi
Afrikan tähti på boardgamegeek.com
Paul Joakim Sandøy

Paul Joakim Sandøy (født 8. mai 1987 i Molde) er en norsk advokat og politiker (H).
Han var medlem av Molde kommunestyre 2007–2011, leder i Molde Unge Høyre i 2008 og 2. nestleder i Hordaland Unge Høyre 2008–2009. Sandøy var medlem av Unge Høyres sentralstyre 2010–2014 og leder 2012–2014.Sandøy har mastergrad i rettsvitenskap fra Universitetet i Bergen fra 2016 og advokatbevilling fra 2019. Han var advokatfullmektig i Advokatfirmaet Elden i Oslo, der han siden har fortsatt som advokat.


== Referanser ==